ডাইনোসরের বিবর্তন
ডাইনোসরেরা মধ্য ট্রায়াসিকের শেষভাগে ল্যাডিনিয়ান অধোযুগে, অর্থাৎ ২৩ কোটি ২০ লক্ষ থেকে ২৩ কোটি ৪০ লক্ষ বছর আগে আর্কোসরদের একটি শাখা থেকে বিবর্তিত হয়েছিল বলে জীবাশ্মবিদরা ধারণা করেন। ডাইনোসরিয়া একটি প্রমাণবহুল ক্লেড (অর্থাৎ জীবাশ্ম হিসেবে এদের প্রচুর নিদর্শন রয়েছে)। এদের সাধারণ শনাক্তকরণ বৈশিষ্ট্যের মধ্যে পড়ে মাথার খুলির পোস্টফ্রন্টাল হাড়ের বিলুপ্তি এবং প্রগণ্ডাস্থিতে প্রলম্বিত ডেল্টো-পেক্টোরাল উপবৃদ্ধি।